Σάββας Περδίος

Ο Σάββας Περδίος είναι Ελληνοκύπριος πολιτικός. Ήταν Υφυπουργός Τουρισμού της Κύπρου.

Βιογραφικά στοιχεία 
Ο Σάββας Περδίος γεννήθηκε στην Έγκωμη τον Αύγουστο του 1981. Ομιλεί, πέρα από την ελληνική, την αγγλική, τη γαλλική και τη γερμανική γλώσσα. Σπούδασε χρηματοοικονομική και λογιστική στο Πανεπιστήμιο του Γουόρικ (2002-2004) και διαχείριση ξενοδοχειακών επιχειρήσεων στο Ecole Hôtelière de Lausanne (2004-2008).

Το 2008 εργάστηκε στο Mykonos Theoxenia στη Μύκονο, ως υπεύθυνος διαχείρισης αγορών, αποθήκευσης και υπεύθυνος για όλα τα καταστήματα Food & Beverage. Το 2009 εργάστηκε στο Mirador Kempinski στη Λίμνη της Γενεύης ως υπεύθυνος οικονομικών αναφορών, διοίκησης, προϋπολογισμού, ανάλυσης λειτουργιών, ελέγχου κόστους Φ/Β, προμήθειας και διαπραγμάτευσης συμβολαίων (για επιχειρήσεις). Την περίοδο 2010-2012 εργάστηκε στο Il Mondo Cafe Ltd στη Λευκωσία ως διευθυντής και outlet supervisor. Την περίοδο 2010-2017 διετέλεσε διευθυντής στην εταιρεία Louis Hotels, όντας υπεύθυνος για τη δημιουργία, εφαρμογή και διατήρηση επιχειρησιακών προτύπων ποιότητας σε όλο το χαρτοφυλάκιο της Louis Hotels. Το 2018 διετέλεσε υπεύθυνος επιχειρήσεων (COO) της Louis Hotels. Ήταν υπεύθυνος για την παρακολούθηση της οργάνωση των ξενοδοχειακών δραστηριοτήτων και για την ανάπτυξη και την υλοποίηση των στόχων. Συμμετείχε ενεργά στις φάσεις προ-ανοίγματος και ανοίγματος όλων των νέων έργων, καθώς και σε ανακαινίσεις υφιστάμενων.

Πολιτική διαδρομή 
Στις 2 Ιανουαρίου 2019 διορίστηκε Υφυπουργός Τουρισμός στην Κυβέρνηση Νίκου Αναστασιάδη 2018.

Παραπομπές

Πηγές 

Κύπριοι διευθύνοντες σύμβουλοι
Υφυπουργοί Τουρισμού (Κύπρος)
Κυβέρνηση Νίκου Αναστασιάδη 2018